**Η Αθλητική Παιδεία σε κρίση**

Ο αθλητισμός που παρέχεται απότο ελληνικό σχολείο σήμερα, αντί να συνιστά ένα συστατικό στοιχείο της γενικής εκπαίδευσης, όπωςσυνέβαινε στην αρχαιότητα, αντιθέτως συνιστά έναν επιμέρους, συμπιεσμένο και, ως εκ τούτου, απο­στερημένο παράγοντα αγωγής. Οι γυμναστικές δραστηριότητες αποτελούν μια σχεδόν εκμηδενι­σμένη παιδευτικά δράση ή, αλλιώς, ένα πάρεργο, ασύνδετο με την υπόλοιπη εκπαιδευτική διαδικα­σία. Ο μηχανισμός του ελληνικού σχολείου, πλήρης από άποψη χρόνου αλλά όχι και ουσίας, αποσπά εξολοκλήρου, κυριολεκτικά ρουφάει τον ελεύθερο χρόνο των μαθητών, εφαρμόζοντας ένα στατικό, μονότονο και μη λειτουργικό πρόγραμμα μαθη­μάτων.

Μια συγκριτική ματιά με τα αντίστοιχα σχολεία της δυτικής Ευρώπης δείχνει πόσο τα τελευταία **υπερτερούν** των ελληνικών ως προς τη ζωντάνια ή τη δράση τους και, γενικά, ως πηγές δημιουργίας. Ειδικότερα, όσον αφορά στο αθλη­τικό τους σκέλος, ο μεγάλος χρόνος στο **συνολικό** πρόγραμμα που διατίθεται προς το σκοπό αυτό στα περισσότερα ευρωπαϊκά σχολεία ενισχύεται με γυμναστικά όργανα, **άρτιους** χώρους, εξοπλι­σμένα γυμναστήρια, κολυμβητήρια και γήπεδα, στα οποία οι μαθητές αποθέτουν τη σωματική τους ενέργεια. Η αθλητική δραστηριότητα, ως εκ τούτου, στα πιο πολλά σχολεία της Ευρώπης, δεν αποτελεί κάτι αμέτοχο της συνολικής εκπαίδευ­σης, αλλά μια συνέχεια της καθημερινότητας των μαθητών. Η εκμάθηση της κολύμβησης, για πα­ράδειγμα διδάσκεταιως υποχρεωτικό μάθημα ενταγμένο στο πρόγραμμα του σχολείου.

Αντιθέτως, στην Ελλάδα η ζωντάνια και το αθλητικό ενδιαφέρον μαθητών και μαθητριών έχει, σύμφωνα με σχετική έρευνα, βαίνοντας από το Δημοτικό στο Γυμνάσιο και το Λύκειο, τάση φθίνουσα. Η αυθόρμητη **κινητικότητα**, η πηγαία αγωνιστικότητα*,* μη βρίσκοντας διέξοδο στα σχο­λικάπρογράμματα, **εξασθενούν** απότον αυστη­ρό αποκλεισμό της κίνησης, και, γενικά, από την έλλειψη ανταπόκρισης του σχολείου στις ανάγκες των παιδιών για παιχνίδι, δραστηριότητα και έκ­φραση. Όχι μόνο δεν υπάρχει στο ελληνικό σχολείο «αθλητική παιδεία» ή καλλιέργεια της «διά βίου άσκησης», αλλά διαπιστώνεται στέρηση, ακόμη και παρεμπόδιση, της φυσικής διάθεσης του νέου για κίνηση. Τα περισσότερα σχολικά κτίρια δεν **πληρούν** τις προϋποθέσεις ούτε καν για την ύπαρ­ξη ενός απλού σκάμματος. Όχι μόνο απουσιάζουν οι **ευπρεπείς** συνθήκες για την αρμονική ένταξη του αθλητισμού στο σχολείο, αλλά, αντιθέτως, οι μαθητές συχνά αντιμετωπίζονται σαν γέροι…

Η σωματική καθήλωση σταδημόσια σχολεία και την ελληνική κοινωνία είναι προκλητική, άδι­κη και ασύμφορη, όμως η ίδια αυτή κατάσταση αντί να βελτιώνεται, τείνει να **παγιωθεί.** Σε λίγο τα παιδιά δε θα μπορούν να ανέβουν μια σκάλα ή θα βαριούνται μια απλή μετακίνηση, βουλιάζο­ντας στην πολυθρόνα της ακινησίας. Ο νέος έχει απολέσει την επαφή με τη φύση και *το* σώμα του, ενώ χάνει καιτη δυνατότητα να συνδέει αυτά τα δύο μεταξύ τους, ολισθαίνοντας σε μια **έλλειψη** χρησιμότητας και, τελικά, στην αχρησίατων σκε­λών και των μερών του σώματός του. Το αμάξι μεταφέρει παντού το βαρύ και πλαδαρό σώμα, ο ηλεκτρονικός υπολογιστής υποκαθιστά το παιχνίδι, η **ασφυκτι­κή** και αφύσικη πόλη αντικαθιστά την αλάνα. Στο σπίτι, στο γραφείο, τα μηχανήματα υποκαθιστούν την χρήση των χεριών και των ποδιών. Απότις φυσικές δραστηριότητες της πρωτόγονης κοινω­νίας, η δυτική κοινωνία και ο τεχνολογικός πολι­τισμός αντικατέστησαν το ανθρώπινο σώμα με τη μηχανή.

Κων. Γογγάκη, «Ο πολιτισμός του σώματος ως πνευματικός απόηχος της Ολυμπίας

και η αποσπασματικότητα του σύγχρονου αθλητισμού»,

περ. *Φιλολογική*, τεύχ. 107

**ΚΑΤΑΝΟΗΣΗ ΠΕΡΙΕΧΟΜΕΝΟΥ**

* 1. Σε ποιο **κειμενικό είδος** ανήκει το πιο πάνω κείμενο; Να τεκμηριώσετε την άποψή σας, παραθέτοντας δύο χαρακτηριστικά αυτού του είδους, από το κείμενο.
  2. Να γράψετε σε μία φράση **το θεματικό κέντρο,** το οποίο πραγματεύεται ο συντάκτης του κειμένου.
  3. Να δώσετε έναν άλλο τίτλο στο παραπάνω άρθρο.
  4. Να δώσετε **δύο (2) χαρακτηρισμούς για το ύφος** του κειμένου και να το αξιολογήσετε σε σχέση με τον **σκοπό** της συντάκτριας**.**
  5. Ποιος είναι ο ρόλος των εισαγωγικώνστο απόσπασμα: « ...Όχι μόνο δεν υπάρχει στο ελληνικό σχολείο «αθλητική παιδεία» ή καλλιέργεια της «διά βίου άσκησης», αλλά διαπιστώνεται στέρηση, ακόμη και παρεμπόδιση, της φυσικής διάθεσης του νέου για κίνηση...», της τρίτης (§ 3ης ) παραγράφου του κειμένου;
  6. Ποια είναι η βασική θέση της αρθρογράφου και με ποιον **τρόπο** και ποιο **μέσο πειθούς** τη στηρίζει στη δεύτερη (§ 2η) και τέταρτη (§ 4η) παράγραφο του άρθρου; Να τεκμηριώσετε την απάντησή σας με στοιχεία από το κείμενο.

* 1. Που έγκειται, σύμφωνα με την αρθρογράφο, η διαφορά στο σχολικό αθλητισμό ανάμεσα στα σχολεία της Δυτικής Ευρώπης και της Ελλάδας; Να παρουσιάσετε σε μια παράγραφο 60 - 80 λέξεων την εικόνα του σχολικού αθλητισμού στην Κύπρο.

* 1. *«Ο μηχανισμός του ελληνικού σχολείου, πλήρης από άποψη χρόνου αλλά όχι και ουσίας, αποσπά εξολοκλήρου, κυριολεκτικά ρουφάει τον ελεύθερο χρόνο των μαθητών, εφαρμόζοντας ένα στατικό, μονότονο και μη λειτουργικό πρόγραμμα μαθημάτων*»

Να αναφέρετε δύο (2) παραδείγματα από τη σύγχρονη σχολική σας πραγματικότητα, που επιβεβαιώνουν την παραπάνω θέση της αρθρογράφου.

* 1. Αφού μελετήσετε προσεκτικά το πιο πάνω κείμενο, να γράψετε **περίληψη** έκτασης 100 – 120 λέξεων. To κείμενό σας πρόκειται να δημοσιευτεί στη στήλη της μαθητικής εφημερίδας «Σχολικός Αθλητισμός και Νέοι».